
Text rozhodnutia
Súd: Krajský súd Bratislava Spisová značka: 2S/88/2011 Identifikačné číslo súdneho spisu: 1011201106 Dátum vydania rozhodnutia: 15. 05. 2013 Meno a priezvisko sudcu, VSÚ: JUDr. Marián Trenčan ECLI: ECLI:SK:KSBA:2013:1011201106.1 Uznesenie Krajský súd v Bratislave v právnej veci žalobcu: TTB, s.r.o., IČO: 36 637 076, Skuteckého 17, 974 01 Banská Bystrica, zastúpený: JUDr. Ing. Michal Ševčík, advokát, ČSA 13, 974 01 Banská Bystrica, proti žalovanému: Ministerstvo dopravy, výstavby a regionálneho rozvoja Slovenskej republiky, Námestie slobody č. 6, 810 05 Bratislava v konaní o preskúmanie zákonnosti rozhodnutia žalovaného č. 2011/2930/V-57-3 zo dňa 08.04.2011 a o pribratí účastníkov konania, takto r o z h o d o l : Krajský súd v Bratislave p r i b e r á do konania účastníka správneho konania: Fakultná nemocnica s poliklinikou F.D. Roosevelta Banská Bystrica, IČO: 00 165 549, Námestie L. Svobodu 1, 975 17 Banská Bystrica o d ô v o d n e n i e : Žalobca sa žalobou doručenou Krajskému súdu v Bratislave dňa 17.06.2011 domáhal preskúmania zákonnosti rozhodnutia žalovaného č. 2011/2930/V-57-3 zo dňa 08.04.2011, ktorým bolo rozhodnuté o odvolaní proti rozhodnutiu Krajského stavebného úradu v Banskej Bystrici (ďalej len „KSÚ“) č. KSUBB-2010-791/1312-2:OŠSS,St zo dňa 04.11.2010. Týmto rozhodnutím KSÚ v konaní mimo odvolania podľa § 65 zákona č. 71/1967 Z. z. o správnom konaní (správny poriadok) v znení neskorších predpisov zrušil rozhodnutie stavebného úradu mesta Banská Bystrica (ďalej len „stavebný úrad“) č. OVZ 108669/2009, 7841/2010/ME zo dňa 28.04.2010 o povolení dočasnej stavby „Predajné stánky areál Fakultnej nemocnice s poliklinikou F. D. Roosevelta“ z dôvodu porušenia § 3 ods. 1 a § 46 správneho poriadku, § 58 ods. 2 a § 60 ods. 2 písm. b/ zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“) a § 13 a § 13a zákona č. 278/1993 Z. z. o správe majetku štátu a o zmene a doplnení niektorých zákonov v znení neskorších predpisov. Žalovaný žalobou napadnutým rozhodnutím potvrdil rozhodnutie KSÚ s tým, že stavebný úrad je povinný v opakovanom konaní podľa § 88b stavebného zákona znovu posúdiť podanú žiadosť o povolenie dočasnej stavby, vyzvať stavebníka na odstránenie nedostatkov podania a o veci nanovo rozhodnúť v súlade so zákonom, resp. pri nesplnení zákonom stanovených podmienok stavebné konanie zastaviť. Podľa § 250 ods. 1 O.s.p. účastníkmi konania sú žalobca a žalovaný. Súd aj bez návrhu uznesením priberie do konania účastníka správneho konania, ktorého práva a povinnosti by mohli byť zrušením správneho konania dotknuté. Dňa 29.07.2013 bol tunajšiemu súdu doručený návrh Fakultnej nemocnice s poliklinikou F.D. Roosevelta Banská Bystrica na vstup do konania. Nakoľko dočasná stavba „Predajné stánky areál Fakultnej nemocnice s poliklinikou F. D. Roosevelta“ sa nachádza na pozemku, ktorý je majetkom štátu a je v správe pribratého účastníka a výsledkom tohto sporu môžu byť dotknuté jej práva a povinnosti, súd rozhodol tak ako je uvedené vo výroku tohto uznesenia. Poučenie: Proti tomuto uzneseniu odvolanie nie je prípustné.

